LEZZAYER TAMANAƔT – Aneɣlaf n yelmeẓyen d waddal, El Hadi Ould Ali yeṛẓm, deg wass n ttlata, di tzeqqa tamsmezgunt n Uɣerbaz unnig n tussna d tesnetwilt d waddal (ESSTS) n Dely Brahim (Lezzayer tamanaɣt), s wudem unṣib anekcum asdawan anaddal 2017-2018.
Zdat n wid iḥeḍṛen ɣer yidis unemhal n ENS/STS, Mohamed Abdelmalek, n yiselmaden d yinelmaden n uɣerbaz akk d yinebgawen, aneɣlaf n yelmeẓyen d waddal yessaḥṛeṣ akken ad d-yini belli "ayen ilaqen ad yeṭṭef lwelha deg usileɣ deg usurrif uunegmu n waddal akk d tigawiyin di lfayda n yelmeẓyen, akk d uxeddim yesɛan azal d amuqṛan n yiselmaden n yiɣerbazen yellan di tmurt, akk d usnegmu n ufares akken ad nqabel icqiṛwen n wass-a, s wubrid yelhan".
Aneɣlaf yesmaḥsen akk i wid d-yemmeslayen ama d anemhal n uɣerbaz neɣ d igensasen n yinelmaden (izzayriyen d yimaliyen), yenna d akken addal yuɣal d afud adamsan, asertan u d anmettan, am wakken ara yeqqim d lsas umennuɣ mgal iɣeblan inmettanen.
kab_Latn kab_Latn kab_Latn